Diari Oficial de la Generalitat Valenciana


Sumari del DOGV 6026, del 02-06-2009 (2009/6166)

ORDRE de 22 de maig de 2009, de la Conselleria d'Economia, Hisenda i Ocupació, per la qual es crea el fitxer informatitzat d'expedients del Tribunal de Defensa de la Competència.
----------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2009/05/22/(1)/dof/vci/html**

### Dades del document

Número de DOGV
:   6026

Data del DOGV
:   02-06-2009

Secció del DOGV
:   I. DISPOSICIONS GENERALS

Número del document
:   2009/6166


Data del document
:   22-05-2009

Organisme emissor
:   Conselleria d'Economia, Hisenda i Ocupació

Tipus de document
:   Ordre

Descriptors 

:   * Tribunal de Defensa de la Competència de la Comunitat Valenciana
    * base de dades
    * legislació
    * dades personals
    * administració regional

ORDRE de 22 de maig de 2009, de la Conselleria d'Economia, Hisenda i Ocupació, per la qual es crea el fitxer informatitzat d'expedients del Tribunal de Defensa de la Competència. [2009/6166]  
La Llei Orgànica 15/1999, de 13 de desembre, de Protecció de Dades de Caràcter Personal (BOE núm. 298, de 14 de desembre), establix en l'article 2 que el seu àmbit d'aplicació comprén les dades de caràcter personal registrades en suport físic que les faça susceptibles de tractament, i a tota modalitat d'ús posterior d'estes dades pels sectors públic i privat. En l'article 3 entén per tractament de dades el conjunt de les operacions i procediments tècnics de caràcter automatitzat o no que permeten la recollida, l'enregistrament, la conservació, l'elaboració, la modificació, el bloqueig i la cancel·lació, així com les cessions de dades que resulten de comunicacions, consultes i interconnexions i transferències.  
Així mateix, la llei orgànica esmentada disposa en l'article 20 que la creació dels fitxers de les administracions públiques sols es podrà fer per mitjà de disposició general publicada en el Boletín Oficial del Estado o en el diari oficial corresponent.   
D'altra banda, el Decret 96/1998, de 6 de juliol, del Govern Valencià, pel qual es regulen l'organització de la funció informàtica, la utilització dels sistemes d'informació i el Registre de Fitxers Informatitzats en l'àmbit de l'administració de la Generalitat Valenciana (DOGV núm. 3291, de 22 de juliol), determina, en l'article 12 el procediment d'inscripció de fitxers i establix que serà la conselleria competent en la matèria la que aprove la disposició general de creació de fitxer automatitzat.  
Per tot això, a tenor del que estableix l'article 28 de la Llei 5/1983, de 30 de desembre, del Consell, i una vegada complits els tràmits establits en l'article 12 del Decret 96/1998, de 6 de juliol, del Govern Valencià  
ORDENE  
Primer  
Es crea el fitxer amb dades de caràcter personal que es descriu en l'annex I de la present ordre, d'acord amb el que disposa l'article 20 de la Llei Orgànica 15/1999, de 13 de desembre, de Protecció de Dades de Caràcter Personal.  
Segon  
El responsable del fitxer informatitzat mencionat adoptarà les mesures que resulten necessàries per a assegurar que les dades automatitzades de caràcter personal existents s'usen per a les finalitats per a les quals van ser recollides, que són que les que es concreten en la present ordre.  
Tercer  
Les persones afectades pel fitxer automatitzat que es crea per la present ordre poden exercitar el seu dret d'accés, rectificació i cancel·lació de dades, quan pertoque, davant del'òrgan que s'assenyala en l'annex.  
Quart  
En el tractament i la conservació de les dades de caràcter personal contingudes en el fitxer indicat s'actuarà d'acord amb el que establix la Llei 15/1999, de 13 de desembre, de Protecció de Dades de Caràcter Personal.  
DISPOSICIÓ FINAL  
La present ordre entrarà en vigor l'endemà de la publicació en el Diari Oficial de la Comunitat Valenciana.   
València, 22 de maig de 2009  
El vicepresident segon del Consell i conseller d'Economia, Hisenda i Ocupació,  
GERARDO CAMPS DEVESA  
ANNEX  
1. Nom del fitxer: Registre Expedients Tribunal de Defensa de la Competència (TDC)  
2. Descripció: Gestió expedients TDC  
3. Finalitat i ús del fitxer:  
3.1 Descripció detallada de la finalitat i usos previstos del fitxer: gestió interna i memòria d'activitats  
3.2 Tipificació corresponent a la finalitat i als usos descrits:  
- Procediment administratiu  
- Gestió sancionadora  
- Gestió d'estadístiques internes  
- Defensa de la competència  
4. Persones o col·lectius sobre els quals es pretén obtindre dades de caràcter personal: parts en els procediments, persones físiques o jurídiques i òrgans i organismes de qualsevol administració pública.  
5. Procediment de recollida de dades:   
5.1 Procedència de les dades de caràcter personal del fitxer:  
- El mateix interessat o el seu representant legal  
- Administracions públiques  
- Registres públics  
- Altres persones físiques distintes de l'afectat o el seu representant  
- Entitat privada  
5.2 Procediment de recollida: escrits vinculats als procediments  
5.3 Suport utilitzat per a l'obtenció: paper, suport informàtic, via telemàtica  
6. Estructura bàsica del fitxer automatitzat:   
6.1 Dades relatives a infraccions: administratives. Llei de 15/2007, de 3 de juliol, de Defensa de la Competència.  
6.2 Dades de caràcter identificatiu:  
- DNI/NIF  
- Nom i cognoms  
- Adreça   
- Telèfon  
6.3 Dades d'informació comercial: activitats i negocis, llicències comercials  
6.4 Dades de transaccions: béns i servicis subministrats per l'afectat  
7. Òrgan responsable del fitxer:  
7.1 Administració a què pertany: administració de les comunitats autònomes  
7.2 Dades de l'òrgan administratiu: Conselleria d'Economia, Hisenda i Ocupació. Tribunal de Defensa de la Competència (TDC)  
7.3 Adreça de l'òrgan administratiu.   
- Plaça Alfons el Magnànim, 12.  
- Província: València  
- Localitat: València  
- Codi postal: 46580  
- Prefix: 96 telèfon: 783 76 73  
- CIF: J32694021  
8. Servici o centre directiu davant del qual es poden exercitar els drets d'accés, rectificació i cancel·lació: Tribunal de Defensa de la Competència  
9. Mesures de seguretat: nivell mitjà.


Còpia Permalink ELI